CELEX: 31989D0285
Language: mt
Date: 1989-04-13 00:00:00
Title: Id-Deċiżjoni tal-Kunsill tat-13 ta' April 1989 li taċċetta r-riżoluzzjoni Nru 46 dwar il-konformità ta' containers ma’ l-istandards tat-trasport ta' merkanzija taħt siġilli doganali

Avviż Legali Importanti

|

31989D0285

Official Journal L 111 , 22/04/1989 P. 0039 - 0040 Finnish special edition: Chapter 2 Volume 7 P. 0033  Swedish special edition: Chapter 2 Volume 7 P. 0033 

		Id-Deċiżjoni tal-Kunsilltat-13 ta' April 1989li taċċetta r-riżoluzzjoni Nru 46 dwar il-konformità ta' containers ma’ l-istandards tat-trasport ta' merkanzija taħt siġilli doganali(89/285/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi il-Komunità Ekonomika Ewropea, u b'mod partikolari l-Artikolu 113 tiegħu,Wara li kkunsidra l-proposta mill-Kummissjoni,Billi r-riżoluzzjoni Nru 46 addottata fl-20 ta' Novembru 1987 mill-Grupp ta' Esperti dwar Kwistjonijiet Doganali li Jolqtu t-Trasport tal-Kummissjoni Ekonomika għall-Ewropa (ECE) tiġbor fiha miżuri li l-effett tagħhom, min-naħa l-waħda, huwa li jiżguraw l-applikazzjoni korretta tal-Konvenzjoni Doganali dwar it-Trasport Internazzjonali ta' Merkanzija taħt il- Carnets TIR 1975 (Konvenzjoni TIR) u, min-naħa l-oħra, li jiżguraw illi ma jsirx l-ebda frodi jew inkella illi jekk isir jinqabad minħabba non-konformità ta' "containers" ma’ l-istandards applikabbli għat-trasport ta' merkanzija taħt siġilli doganali;Billi r-riżoluzzjoni msemmija tista’ tkun aċċettata mill-Komunita b'effett immedjat,ADOTTAT DAN IR-REGOLAMENT:Artikolu 1Ir-Riżoluzzjoni Nru 46 dwar il-konformità ma’ l-istandards għat-trasport ta' merkanzija taħt siġilli doganali għandha tiġi aċċettata f'isem il-Komunità b'effett immedjat.It-test tar-riżoluzzjoni huwa mehmuż ma’ din id-Deċiżjoni.Artikolu 2Il-President tal-Kunsill għandu jaħtar il-persuna bis-setgħa li tinnotifika lis-Segretarju Eżekuttiv tal-Kummissjoni Ekonomika għall-Ewropa li l-Komunità aċċettat, b'effett immedjat, r-riżoluzzjoni Nru 46.Magħmula fil-Lussemburgu, fit-13 ta' April 1989.Għall-KunsillIl-PresidentP. Solbes--------------------------------------------------Miżuri biex tkun żgurata l-konformita kontinwa ta' containers ma' l-istandards għat-trasport ta' merkanzija taħt siġilli doganaliRIŻOLUZZJONI Nru 46Adottata fl-20 ta' Novembru 1987 mill-Grupp ta' Esperti dwar Kwistjonijiet Doganali li Jolqtu t-TrasportIL-GRUPP TA' ESPERTI DWAR KWISTJONIJIET DOGANALI LI JOLQTU T-TRASPORT,Konxju mid-dispożizzjonijiet ta' l-Artikoli 13 u 14 tal-Konvenzjoni Doganali dwar it-Trasport Internazzjonali ta' Merkanzija li jaqgħu taħt il-Carnets TIR (Konvenzjoni TIR (1975)) u l-Anness 7 tagħha,Filwaqt li jikkunsidra l-ħtieġa ta' konformità kontiwa ma' l-istandards għat-trasport ta' merkanzija taħt siġilli doganali;JIRRAKKOMANDA lill-partijiet kontraenti tal-Konvenzjoni TIR (1975) il-miżuri li ġejjin biex tkun żgurata l-konformità kontinwa ta' "containers" ma' l-istandards għat-trasport ta' merkanzija taħt siġill doganali (L-Artikoli 13 u 14 u l-Annex 7 tal-Konvenzjoni TIR (1975)):1. Meta kontenitur għandu difett serju u bħala konsegwenza ma jikkonformax iżjed ma' l-istandards li taħthom kien approvat għal trasport taħt siġill doganali, id-dwana għandha tinnotifika lill-parti responsabbli bil-kontenitur u tagħtih l-opportunità li jreġġa' l-kontenitur għall-kondizzjoni li kienet iġġustifikat l-approvazzjoni tiegħu jekk dan jista' mill-aktar fis possibbli. Wara t-tiswijiet xierqa lill-kontenitur, dan jista' jissokta l-vjaġġ tiegħu taħt is-siġill doganali. Jekk il-kontenitur mhux imsewwi kif xieraq jew jekk il-parti kkonċernata tippreferi li ssewwi l-kontenitur f'pajjiż ieħor fejn l-approvazzjoni tal-kontenitur kienet ingħatat, id-dwana għandha jew:(a) tirrifjuta l-approvazzjoni ta' ssiġillar u trasport jekk issiġillar ikun ikkunsidrat neċessarju; jew(b) tneħħi l-kontenitur miċ-ċirkolazzjoni u tgħabbi l-kontenut fuq mezz ieħor ta' trasport; jew(ċ) tippermetti l-kontenitur li jissokta fi triqtu taħt proċeduri xierqa li ma jinvolvux riskji ta' kuntrabandu jew telf jew ħsara lill-kontenut tal-kontenitur, filwaqt li d-difett ikun innotat fid-dokumenti ta' transitu.Jekk jitqies meħtieġ biex ikun żgurat li kontenitur għandu jissewwa b'mod xieraq, id-dwana għandha tordna biex titneħħa l-pjanċa ta' approvazzjoni.2. Meta d-dwana tordna biex titneħħa l-pjanċa ta' approvazzjoni jew meta difett serju jinkixef f'serje ta' "containers" li jirrendihom mhux aktar konformi ma' l-istandards li taħthom kienu ġew approvati għat-trasport taħt is-siġill doganali, l-awtorità li tapprova jew, fejn xieraq, l-amministrazzjoni doganali responsabbli għall-approvazzjoni għandha tkun innotifikata dwar dan. L-awtorità oriġinali li tiċċertifika għandha tkun mistiedna sabiex tipparteċipa fil-proċess ta' ċertifikazzjoni mill-ġdid meta dan ikun isir barra t-territorju tal-parti kontraenti.Nota:Kontenitur għandu jitqies li għandu difett serju jekk:(a) merkanzija tista' tittieħed minn, jew introdotta fil-parti ssiġillata tal-kontenitur mingħajr ma tħalli traċċi li jidhru ta' tbagħbis jew mingħajr il-ksur tas-siġill doganali;(b) is-siġilli doganali ma jkunux jistgħu jitwaħħlu mal-kontenitur b'mod sempliċi u effettiv;(ċ) ikun fih spazji moħbija fejn tista' tinħeba merkanzija;(d) spazji li jistgħu jżommu merkanzija ma jkunux aċċessibbli fil-pront għall-ispezzjoni doganali.JITLOB lill-partijiet kontraenti sabiex jinnotifikaw lis-Segretarju Eżekuttiv tal-Kummissjoni Ekonomika għall-Ewropa, jekk possibbli sa l-1 ta' Lulju 1988, jekk jaċċettawx din ir-riżoluzzjoni;JITLOB lis-Segretarju Eżekuttiv biex jiċċirkola it-tweġibiet irċevuti mill-gvernijiet.--------------------------------------------------